
ДО 
ОБЩИНСКИ СЪВЕТ
ГР. ПОМОРИЕ



ДОКЛАДНА ЗАПИСКА

от ИВАН АЛЕКСИЕВ – КМЕТ НА ОБЩИНА ПОМОРИЕ
               
Относно: Учредяване право на ползване за устройване на постоянен пчелин в землището на гр. Каблешково

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

          Според Закона за пчеларството пчелните семейства могат да се настаняват върху земеделски земи и горски територии, собственост на общините. За устройване на постоянни пчелини с над 10 пчелни семейства регистрирани в специален регистър на пчелините, общините могат да учредяват право на ползване.
          В чл. 70, ал. 5 от Закона за горите е регламентирано, че за учредяване право на ползване върху поземлени имоти в горски територии за устройване на постоянни пчелини по смисъла на Закона за пчеларството собственикът на пчелина подава заявление до лицата по чл. 69, ал. 3, т.е. до кмета на общината -  за поземлени имоти в горски територии – общинска собственост. Към заявлението се прилагат доказателства, че заявителят е вписан в регистъра по чл.8 от Закона за пчеларството и е собственик на постоянен пчелин с над 10 пчелни семейства.
          Съгласно чл. 39, ал.3 от Закона за общинската собственост /ЗОС/ в случаите, когато лицата, на които може да се учреди право на ползване, са определени със закон, то се учредява без търг или конкурс след решение на общинския съвет. Срокът на право на ползване се определя от общинския съвет и не може да бъде по-дълъг от 10 години.
         В Община Поморие е постъпило заявление от Андон Димитров Дърлянов с вх. рег. № 94А-2426-1/04.06.2025 г., с искане  за учредяване право на ползване за устройване на постоянен пчелин в гори, собственост на Община Поморие, в землището на гр. Каблешково. Господин Дърлянов е регистриран като пчелар с капацитет 200 броя пчелни семейства.
	

Във връзка с горепосочените обстоятелства предлагам да приемете следното:

РЕШЕНИЕ:

        На основание чл.21, ал.1, т.8 от Закона за местното самоуправление и местната администрация във връзка с чл.39, ал.3 от Закона за общинската собственост, чл.11,ал.1 и ал.2 от Закона за пчеларството и чл. 69, ал.3 т. 2 и чл. 71, ал. 7 от Закона за горите, Общински съвет-Поморие възлага на Кмета на Община Поморие да  учреди на Андон Димитров Дърлянов, ЕГН 881030****, с постоянен адрес: гр. Каблешково, ул. *** №***, община Поморие, област Бургас, безвъзмездно право на ползване за срок от 10 /десет/ години, за разполагане на постоянен пчелин в  поземлен имот с идентификатор 35033.24.345, находящ се в землището на гр. Каблешково, с НТП друг вид дървопроизводителна  гора, на площ от 1,500 дка.

Приложения: 
Копие от Акт за общинска собственост № 5884/11.02.2016 г.;
Копие от скица;
Копие от заявление с вх. рег. № 94А-2426-1/04.06.2025 г.



С уважение,

ИВАН АЛЕКСИЕВ
Кмет на Община Поморие

